SNCกำไรไตรมาส1/58โตตามคาดกูรูแนะซื้อราคาเป้าหมาย18.10บาท
บล.ดีบีเอสฯ ระบุในบทวิเคราะห์วันนี้(11 พ.ค.) ว่า บริษัท เอส เอ็น ซี ฟอร์เมอร์ จำกัด (มหาชน) หรือ SNC กำไรสุทธิ ไตรมาส1/58 เติบโตตามคาด SNC รายงานกำไรสุทธิ ไตรมาส1/58 เท่ากับ 176 ล้านบาท เติบโต 14%เทียบช่วงเดียวกันของปีก่อน และก้าวกระโดด 127%เทียบไตรมาสก่อนหน้า โดยการฟื้นตัวของผลประกอบการเป็นไปอย่างที่เราคาดไว้ โดยหลักมาจากรายได้เพิ่มขึ้น 12%เทียบช่วงเดียวกันของปีก่อน และ 58%เทียบไตรมาสก่อนหน้า โดยเป็นช่วงที่ลูกค้าจะว่าจ้างประกอบเครื่องปรับอากาศมากขึ้นก่อนเข้าสู่ฤดูร้อน ทำให้ไตรมาส 1 จะเป็น High Season ของธุรกิจ
11 พ.ค. 2558

บล.ดีบีเอสฯ ระบุในบทวิเคราะห์วันนี้(11 พ.ค.) ว่า บริษัท เอส เอ็น ซี ฟอร์เมอร์ จำกัด (มหาชน) หรือ SNC กำไรสุทธิ ไตรมาส1/58 เติบโตตามคาด SNC รายงานกำไรสุทธิ ไตรมาส1/58 เท่ากับ 176 ล้านบาท เติบโต 14%เทียบช่วงเดียวกันของปีก่อน และก้าวกระโดด 127%เทียบไตรมาสก่อนหน้า โดยการฟื้นตัวของผลประกอบการเป็นไปอย่างที่เราคาดไว้ โดยหลักมาจากรายได้เพิ่มขึ้น 12%เทียบช่วงเดียวกันของปีก่อน และ 58%เทียบไตรมาสก่อนหน้า โดยเป็นช่วงที่ลูกค้าจะว่าจ้างประกอบเครื่องปรับอากาศมากขึ้นก่อนเข้าสู่ฤดูร้อน ทำให้ไตรมาส 1 จะเป็น High Season ของธุรกิจ
โดยอัตรากำไรขั้นต้นใน ไตรมาส1/58 อยู่เกณฑ์ปกติ โดยอยู่ที่ 10.8% ทรงตัวเท่ากับ ไตรมาส1/57 แต่ลดลงจากไตรมาส4/57ที่ 11.5% เพราะสัดส่วนของรายได้จากธุรกิจรับจ้างประกอบ (OEM) เพิ่มขึ้นจากไตรมาส4/57ซึ่งเป็นภาวะปกติของ SNC (ครึ่งปีแรกจะมีสัดส่วนรายได้การประกอบสูง และลดลงใน 2H ซึ่งจะทำให้อัตรากำไรขั้นต้นในครึ่งปีหลังจะสูงกว่าครึ่งปีแรก)
ส่วนสภาพคล่องทางการเงินแข็งแกร่ง แม้ลูกหนี้การค้าและสินค้าคงคลังเพิ่มขึ้น ณ สิ้นมี.ค.58 ลูกหนี้การค้าเพิ่มเป็น 1,911 ล้านบาท เพิ่ม 63%เทียบไตรมาสก่อนหน้า ส่วนสินค้าคงคลังสูงขึ้น 39%เทียบไตรมาสก่อนหน้า เป็น 391 ล้านบาท แต่ไม่น่าวิตกเพราะเป็นไปตามฤดูกาลของธุรกิจ และเกือบทั้งหมดเป็นลูกหนี้การค้าที่ยังไม่ครบกำหนดชำระ ขณะเดียวกันเจ้าหนี้การค้าก็สูงขึ้นมาก 57% เป็น 2,170 ล้านบาท ทำให้สภาพคล่องทางการเงินของบริษัทยังแข็งแกร่ง
สำหรับกำไรสุทธิไตรมาส1/58 คิดเป็น 41% ของประมาณการกำไรสุทธิปี 58 ของเรา ที่ทำไว้เท่ากับ 434 ล้านบาท (+15%เทียบช่วงเดียวกันของปีก่อน) แต่เราไม่ปรับประมาณการ เนื่องจากไตรมาส 1เป็นช่วงที่ดีที่สุดของแต่ละปี ส่วนในช่วงไตรมาส 2-4 ก็จะทำกำไรได้ไตรมาสประมาณ 18-21% ของประมาณการทั้งปี ขณะที่ราคาเป้าหมายอยู่ที่ระดับ 18.10 บาท